บทเรียน 5 ข้อจาก Robert Carver มีอะไรบ้าง
บทเรียน 5 ข้อจาก Robert Carver อดีตผู้บริหารกองทุนสาย Quant


1. Good Trader
ใครๆ ก็เป็นเทรดเดอร์ได้ แต่ไม่ใช่ทุกคนที่จะเป็นเทรดเดอร์ที่ดีและไปสู่ความสำเร็จได้ จำนวนไม่น้อยยังหลงเข้าใจผิดว่าการเทรด คือ การพนัน คือการเล่นไปตามอารมณ์ วัดดวง แต่การเป็นเทรดเดอร์ คือ การต้องตัดสินใจ เทรดบนเกมส์ที่มีการคำนวณความน่าจะเป็นและวางแผนรับมือความเสี่ยงจากผลกระทบกรณีที่ ผิดพลาดเอาไว้ล่วงหน้า การเทรด เป็นอาชีพ ถ้าอยากสำเร็จต้องทำจริงจัง มีเป้าหมาย ลงมือศึกษา พัฒนาอย่างมุ่งมั่น สิ่งสำคัญคือ การพัฒนาทักษะในการเทรด รู้จักบริหารอารมณ์ ไม่ประมาท ไม่มี ego หรือมั่นใจมากเกินไป จนทำให้ละเลยความเสี่ยง


2. เรียบง่ายแต่ไม่ละหลวม
การพัฒนาระบบเทรด แยกส่วนของกลยุทธ์การเทรด (เข้า-ออก) และการบริหารความเสี่ยงออกจากกัน หัวใจคือ การใช้กลยุทธ์ในการเทรดที่ไม่ซับซ้อน เรียบง่าย เข้าใจง่าย สะดวกต่อการปรับปรุงแก้ไขในอนาคต แต่ต้องไม่ละหลวมในการทดสอบ โดยเฉพาะการประเมินหาความน่าจะเป็นของระบบ ก่อนนำไปใช้เทรดจริง เช่นเดียวกับกระบวนการทดสอบระบบต้องทำถูกหลักสถิติ ได้ค่าตัวเลขที่เชื่อมั่นได้ และไม่ Over fitting หรือมี Bias เข้ามาปะปน ใช้เทคนิค Walking Forward Analysis ในการทดสอบขั้นสูง เป้าหมายคือ สร้างระบบเทรด ที่ใช้งานได้จริง ไม่ได้ใช้โชว์ นั้นหมายถึงการทำงานได้ในทุกภาวะตลาดที่ดีและเลวร้าย


3. สร้างผลกำไรที่ต่อเนื่องยั่งยืน
กำไรที่ได้จากระบบเทรด ไม่ใช่เครื่อง slot machine จึงจำเป็นที่ต้องเป็นกำไรที่ไม่จำเป็นต้องมาก แต่เป็นกำไรที่เหมาะสมกับขนาดความเสี่ยงที่รับได้ หลีกเลี่ยงการ Over trading การเสี่ยงเกินตัวโดยเฉพาะจากการใช้ Leverage เพื่อหวังกำไรมากๆ ระยะสั้น กรณีที่ใช้ Leverage ในการเทรดอนุพันธ์ ควรเริ่มจากการประเมินพฤติกรรมของราคาสินค้าที่จะเทรด และดูว่าความน่าจะเป็นในการชนะมีมากน้อยเพียงใด โดยใช้ Scale เป็นค่าได้จากโมเดลสำหรับในการประเมิน กำไรที่ดี มีคุณภาพเป็นกำไรขนาดเหมาะสมกับความเสี่ยงของระบบเทรด และเป็นกำไรที่ต่อเนื่อง ทำซ้ำได้ สร้างการเติบโตให้พอร์ตในระยะยาว


4. การบริหารความเสี่ยงสำคัญ
สิ่งสำคัญที่ต้องคำนึงถึงการบริหารความเสี่ยง (Risk Management) เพื่อการอยู่รอดภาวะตลาด ตั้งเป้ารักษาเงินทุนเป็นอันดับแรก แทนการจ้องจะเสี่ยงเกินตัว หวังกอบโกยเงินออกจากตลาดเป็นหลัก เพราะตลาดเก็งกำไรการได้เงิน สร้างกำไรจำนวนนั้นไม่ได้เกิดขึ้นง่ายๆ แน่นอนว่าอาจจะโชคดีได้มาก แต่ความน่าจะเป็นการเสียขาดทุนหนักจำนวนมากในครั้งต่อไปก็มีได้สูง ดังนั้น การชนะในเกมส์ไม่ใช่วัดที่ผลกำไรระยะสั้นครั้งต่อครั้ง แต่เป็นการวัดที่การบริหารพอร์ต การสร้าง balance curve ให้เติบโต ไม่เสี่ยงเกินตัว เทรดเดอร์ต้องพยายามมองภาพใหญ่ พยายามพัฒนาระบบเทรดที่สร้างกำไรต่อเนื่องยั่งยืน ที่ขาดไม่ได้ คือ การออกแบบ portfolio construction ที่มีการกระจายความเสี่ยง รองรับกับภาวะเศรษฐกิจและการเคลื่อนของเงินบนแผนภาพใหญ่ ที่จะช่วยสร้างผลตอบแทนที่เสถียรในระยะยาว


5. รู้จักเปิดใจ
การพัฒนาทักษะ ความสามารถ และการเรียนรู้ของเทรดเดอร์ที่สำคัญคือ ต้องมีวิธีคิดแบบเปิดใจ (Open mInd) ไม่มีอัตตาหรือคิดว่าฉลาดที่สุด เก่งที่สุด รับฟังผู้อื่น และกล้ายอมรับความผิดพลาด เพราะความผิดพลาดจะเป็นบทเรียนที่สร้างประสบการณ์ที่ดี ความรู้จำนวนมาก ไม่ได้มาจากแค่การอ่าน การฟังเท่านั้น แต่มาจากการทดลองลงมือทำ ลองผิดลองถูก จนสังเคราะห์เป็นองค์ความรู้เฉพาะในแต่ละบุคคลต่อไป
5.ความรู้ทางการเงิน,2.การวิเคราะห์ทางการเงิน & เศรษฐศาสตร์การเงิน